  Туспуктэм: Константин Вознесенских Майя Бывальцева Удмуртиысь Спортъя XXXI элькун гужем гурт шудонъёс улсын быръён ӵошатсконъёс ортчо. Соослы йылпумъянъёсъя финалэ шедись устоосыз командаос тодмо луозы. Со сярысь элькунысь спортъя министерстволэн пресс-службаез ивортӥз. Та дырлы финалын волейбол шудӥсь командаос тодмо ни. Нылкышноос пӧлын - Можга, Ува, Кез, Балезино, Эгра, Дэри ёросъёслэн командаоссы, воргронъёс пӧлын - Алнаш, Юкаменск, Можга, Ува, Балезино, Дэри. Ӝӧквыл теннисъя ӵошатсконъёсы Балезино, Вотка, Кез, Можга, Пичи Пурга, Дэри ёросъёслэн командаоссы потӥзы. Озьы ик футбол шудонъя (7х7) зональной турниръёс ортчизы. Нырысетӥ интыысь финалэ Пичи Пурга но Вавож ёросъёслэн командаоссы шедизы. Группаосын кыкетӥ инты басьтӥсьёслэн пумиськонъёссы 9-тӥ пӧьстолэзе луозы, отын эшшо кык вормисьёсты шараялозы. Быръён ӵошатсконъёс 23-тӥ пӧсьтолэзёзь мынозы. Нош элькун ӵошатсконъёс 16-22 гудырикошконэ Дэри но Италмас черкогуртъёсын ортчозы, отчы 25 ёросъёсысь 1 сюрс 200-лэсь трос адями пыриськоз. Тодэ вайытом, Шудонъёслэн талисманзы Завьял батыр луоз. Тегъёс: гуртшудонъёс Спорт ӵошатсконъёс Удмуртия  